  Юлия Ильмурзина Франциысь кырӟаны яратӥсьёслэсн хорзы Ижкарын ӟуч кырӟанъёсты быдэстоз. «Ижевск-Женева» ӵектос улсын ужрад ортчоз 7–9 пӧсьтолэзе. Журналистъёслы со сярысь ивортӥз кырӟась, Удмуртиысь калык артистка, «Культурный капитал Ижевска» фондлэн тӧроез Надежда Уткина. «Ижевск-Женева» — хор крезьгуръя куинетӥез калыккуспо фестиваль. Туэ Ижкаре лыктоз Франциысь «Русская душа» мерлыко ассоциацилэн хорез. «Ми кунгож сьӧрысь ӟуч лулчеберетэн тодматскомы. Тӥ кылоды, кызьы французъёс ӟуч кырӟанъёсты быдэсто, тросэз со совето вакытъёсысь кырӟанъёс», — вераз Уткина. Тонон-ле-Бен карысь хор куинь нунал ӵоже кырӟанъёссэ возьматоз. Озьы ик чакламын Удмуртиысь коллективъёсын пумиськонъёс. Соос пӧлын «Аксион» академ хор, «Татьянин день» хор, «Задор мылкыд» но «Ӟардон» фольклор ансамбльёс. Со сяна, фестиваль пумын Удмуртиысь но Москваысь дизайнеръёс этноколлекциоссэс возьматозы. Тегъёс: Лулчеберет Франция Удмуртия йӧскалыклулчеберет кырӟан  